ဓမ္မဟောင်းပရောဖက်ကျမ်းများ သင်ခန်းစာလမ်းညွှန်
ကျွန်ုပ်တို့အား သူပရောဖက်များကို ပေးခဲ့သည်
ဟောရှေအနာဂတ္တိကျမ်း
သင်ခန်းစာ ဖော်ပြချက်
ခရစ်ယာန်များစွာသည် သမ္မာကျမ်းစာဆိုင်ရာကြိုတင်ဟောပြောမှုများကို စိတ်ဝင်စားကြ သော်လည်း ၎င်းတို့ကို နားလည်ရန် ခက်ခဲနေကြသည်။ သူတို့၏ ရှုပ်ထွေးလှသော သမိုင်းကြောင်းနှင့် စာပေ များကြောင့် ကျွန်ုပ်တို့သည် မကြာခဏ လျစ်လျူရှုမိတတ်ကြသော်လည်း၊ ပရောဖက်များ၏ရည်ရွယ်ချက် များနှင့် နည်းလမ်းများကို နားလည်လာသောအခါ၊ ယနေ့ခေတ်အတွက် ၎င်းတို့၏ စကားများ၏အရေးပါမှု ကို ပိုမိုနားလည်နိုင်စွမ်း ရှိလာမည်ဖြစ်သည်။ အထူးသဖြင့်၊ ပရောဖက်ဟောရှေသည် ဣသရေလသမိုင်းတွင် အခက်အခဲဆုံးကာလများအနက် တစ်ခုဖြစ်သောကာလ၌ တာဝန်ထမ်းဆောင်ခဲ့သည်။ ဟောရှေ၏ခေတ်ကာလတွင် ဣသရေလနှင့် ယုဒတို့သည် အာရှုရိပြည်၏ ကြီးမားသောခြိမ်းခြောက်မှုများကို ရင်ဆိုင်နေရသည်။ ထို့အပြင်၊ ဟောရှေသည် သူ၏ကျမ်းကို ရေးသားပြီးစီးသည့်အချိန်တွင် ဣသရေလနိုင်ငံ သည် ဘုရားသခင်၏ပြင်းထန်သောတရားစီရင်ခြင်းကို တွေ့ကြုံခံစားနေရကာ၊ ယုဒနိုင်ငံသည်လည်း အလားတူ တရားစီရင်ခြင်းခံရမည့် အန္တရာယ်နှင့် ရင်ဆိုင်နေရသည်။ ဤကြီးမားသော ဒုက္ခအခက်အခဲများ ကြားဝယ်၊ ဘုရားသခင်သည် ဟောရှေအား မိမိလူမျိုးတို့အား ဉာဏ်ပညာတော်အကြောင်းဟောကြားရန် ရွေးကောက်တော်မူခဲ့သည်။ ဟောရှေသည် သူတို့ကို မည်သည့်အရာဟောပြောခဲ့သနည်း။ ယနေ့ သူ၏ဉာဏ် ပညာတော်မှ ကျွန်ုပ်တို့ မည်သည့်အရာသင်ယူနိုင်မည်နည်း။ ဤသင်ခန်းစာသည် ပရောဖက်ကျမ်းများနှင့် ပတ်သက်သော နားလည်လွဲမှားမှုများကို ဖြေရှင်းပေးပြီး၊ ပရောဖက်ကျမ်းများအား အဓိပ္ပာယ်ပြန်ဆိုခြင်း အတွက် လမ်းညွှန်ချက်ပေးကာ ပရောဖက်ပြုချက်ဆိုင်ရာစာပေများကို စတင်လေ့လာရန် ကျောင်းသားအား ယုံကြည်မှုရှိစေပါသည်။ ထို့အပြင်၊ ဤသင်ခန်းစာသည် ပရောဖက်ဟောရှေနှင့်သူ၏ကျမ်း၏ နောက်ခံ သမိုင်းကိုမိတ်ဆက်ပေးပြီး၊ ကျမ်း၏အကြောင်းအရာနှင့် တည်ဆောက်ပုံကို အကျဉ်းချုပ်ဖော်ပြကာ၊ ကျမ်းတွင်ဖော်ပြထားသောဉာဏ်ပညာတော်ကို စူးစမ်းလေ့လာပါသည်။ ဤသင်ခန်းစာသည် ပါမောက္ခများစွာတို့၏ပံ့ပိုးကူညီမှုများဖြင့် Dr.Richard L. Pratt, Jr. နှင့် Rev. Michael J. Glodo တို့မှတင်ဆက်ထားသည့် တတိယထောင်စုနှစ်အမှုတော်များမှ ထုတ်ဝေသော ကျွန်ုပ်တို့အား သူ ပရောဖက်များကို ပေးခဲ့သည် နှင့် ဟောရှေ၏ ပရောဖက်ပြုချက်ဆိုင်ရာဉာဏ်ပညာတော်၊ သာ့ဒ်မစ်လ် ဗီဒီယိုစီးရီးနှစ်ခုကို အခြေခံထားသည်။
ပန်းတိုင်များနှင့် ရည်မှန်းချက်များ
ပန်းတိုင်များ
ဤသင်ခန်းစာတွင် အောက်ပါတို့ကို ပြီးမြောက်စေလိုပါသည်။
ဓမ္မဟောင်းအနာဂတ္တိကျမ်းများ၏ နောက်ခံသမိုင်း၊ ရည်ရွယ်ချက်များသာမက ပရောဖက် ပြုချက်ဆိုင်ရာစာပေများကို မှန်ကန်စွာအနက်ဖွင့်ခြင်းအကြောင်း လေ့လာရန် သင်ခန်းစာ ၏အစိတ်အပိုင်းအားလုံးကို သင်အသုံးပြုလိမ့်မည်ဟု မျှော်လင့်ပါသည်။
ဓမ္မဟောင်းပရောဖက်ပြုချက်ဆိုင်ရာကျမ်များ အထူးသဖြင့် ဟောရှေအနာဂတ္တိကျမ်းကို လေ့လာခြင်းနှင့် သင်ကြားခြင်းတွင် သင်ပိုမိုစိတ်ဝင်စားပြီး ယုံကြည်မှုရှိလာမည်ဟု မျှော်လင့်ပါသည်။
ဤသင်ခန်းစာ၏သွန်သင်ချက်များကို တုံ့ပြန်သည့်အနေဖြင့် သင့်ဘ၀တွင် ပြောင်းလဲမှုများ၊ အထူးသဖြင့် ဓမ္မဟောင်း၏ပရောဖက်ပြုချက်ဆိုင်ရာ သွန်သင်ချက်များကို ကောင်းမွန်စွာ အဓိပ္ပာယ်ဖွင့်ဆိုရန်နှင့် ကျင့်သုံးနိုင်ရန်၊ ဘုရားသခင်၏ကျေးဇူးတော်ကို ယုံကြည်ကိုးစားမှု ကြီးထွားလာရန်၊ ကိုယ်တော်အပေါ် သစ္စာရှိရန်နှင့် အခြားသူများကို ကြင်နာသော သဘောထားဖြင့် ဆက်ဆံခြင်းတို့ကို ပိုမိုဖွံ့ဖြိုးတိုးတက်လာရန် မျှော်လင့်ပါသည်။
ရည်မှန်းချက်များ
အောက်ပါတို့ကို သင်လုပ်ဆောင်ပြီးသောအခါ၊ ဤရည်ရွယ်ချက်များ ပြည့်မီကြောင်း ပြပါလိမ့်မည်–
1. ပရောဖက်ပြုခြင်းဆိုင်ရာလေ့လာမှု၌ ရှုပ်ထွေးမှု၏ အဓိကအကြောင်းရင်းများ၊ ဓမ္မဟောင်း အနာဂတ္တိကျမ်းများ၏နောက်ခံသမိုင်းနှင့် ရည်ရွယ်ချက်ဆိုင်ရာ အချက်အလက်များ၊ ပရောဖက်ပြုခြင်းဆိုင်ရာ သဘောသဘာဝနှင့် ပရောဖက်ပြုခြင်းဆိုင်ရာစာပေများကို အနက်ဖွင့်ရန် သင့်လျော်သော လမ်းညွှန်ချက်များအား ဖော်ထုတ်ခြင်း၊ ဉာဏ်စမ်းပဟေဠိ များနှင့် စာမေးပွဲများတွင် ကျေနပ်ဖွယ်ရာအဆင့်များကို ရယူရန်။
1. လေ့လာမှုလမ်းညွှန်များနှင့် သင်ခန်းစာ၏ အခြားလုပ်ငန်းတာဝန်များကို ပြီးမြောက်စေကာ ဓမ္မဟောင်း ပရောဖက်ပြုချက်ဆိုင်ရာကျမ်းများအပေါ် သင်၏သဘောထား၊ သင်ခန်းစာ၏ သွန်သင်ချက်များကို သင့်ဘဝတွင် မည်သို့ကျင့်သုံးကြောင်း၊ အထူးသဖြင့် ဓမ္မဟောင်း ပရောဖက်ပြုချက်ဆိုင်ရာကျမ်းများ၏ သွန်သင်ချက်များကို အဓိပ္ပာယ်ဖွင့်ဆိုခြင်းနှင့် ကျင့်သုံးနိုင်ခြင်းကိုဖော်ပြရန်၊ ထို့အပြင် ဘုရားသခင်၏ ကျေးဇူးတော်အပေါ် သင်၏ နားလည်မှုနှင့် ယုံကြည်ကိုးစားမှု၊ ကိုယ်တော်အပေါ် သစ္စာရှိရန် သင်၏ကတိကဝတ်ပြုမှုနှင့် အခြားသူများကို ကြင်နာသောသဘောထားဖြင့် ဆက်ဆံခြင်းတွင် သင်၏တိုးတက်မှုကို ဖော်ပြရန်။
1. အယူအဆသဘောတရားများကို ပို၍အပြည့်အဝနားလည်နိုင်ရန်နှင့် သင့်အသက်တာနှင့် အမှုတော်တွင် ကျင့်သုံးရန်၊ သာ့ဒ်မစ်လ်ဗီဒီယိုများ၏သွန်သင်ချက်များကို ဆင်ခြင်သုံးသပ် ပြီး အပတ်စဉ်ဆွေးနွေးမှုအစီအစဥ်များတွင် ပါဝင်ရန်။
ဓမ္မဟောင်းပရောဖက်ကျမ်းများသင်ခန်းစာအတွက် မော်ဂျူးများစာရင်း
1. အနက်ဖွင့်ခြင်းဆိုင်ရာ အခြေခံရှုထောင့်များနှင့် ပရောဖက်၏တာဝန်
1. လူများနှင့် ပဋိညာဉ် မောင်းနှင်အားများ
1. အနာဂတ္တိကျမ်းများ၏ သမိုင်းဆိုင်ရာနှင့် စာပေဆိုင်ရာကို လေ့လာသုံးသပ်ခြင်း
1. ကြိုတင်ဟောပြောမှု၏ရည်ရွယ်ချက်နှင့် နောက်ဆုံးသောကာလကိုဖော်ပြခြင်း
1. ဟောရှေအနာဂတ္တိကျမ်းမိတ်ဆက် အပိုင်း ၁
1. ဟောရှေအနာဂတ္တိကျမ်းမိတ်ဆက် အပိုင်း ၂
1. ဉာဏ်ပညာအား ဖွင့်လှစ်ဖော်ပြခြင်း အပိုင်း ၁
1. ဉာဏ်ပညာအား ဖွင့်လှစ်ဖော်ပြခြင်း အပိုင်း ၂
သင်ခန်းစာအခြေခံအချက်များ၏ ရှင်းလင်းချက်
အထိမ်းအမှတ်တံဆိပ်
1. အပတ်စဥ်တိုင်း၊ သင်၏အဖွဲ့ဆွေးနွေးမှုအချိန်၏တစ်စိတ်တစ်ပိုင်းကို တံဆိပ်ပါစာရွက်စာတမ်းမှ တစ်ဆင့် လုပ်ဆောင်ရန် အာရုံစိုက်သင့်သည်။ ဤစာမျက်နှာနှစ်မျက်နှာပါလမ်းညွှန်ချက်သည် အရေးကြီးသောအမှုတော်ဆိုင်ရာစွမ်းရည် တိုးတက်ရန်သင်ကြိုးစားနေချိန်တွင် သင့်နည်းပြအတွက် ယေဘူယျလမ်းညွှန်ချက်ကို ပေးပါလိမ့်မည်။
2. ပထမရက်သတ္တပတ်အနည်းငယ်တွင်၊ သင်၏ဆွေးနွေးမှုအချိန်တစ်စိတ်တစ်ပိုင်းကို တံဆိပ် ညွှန်ကြားချက်များတွင် ဖော်ပြထားသည့် ဆွေးနွေးမှုအကြောင်းအရာများ မှတစ်ဆင့် အသုံးပြု သွားပါမည်။
3. အဖွဲ့ဆွေးနွေးချိန်များတစ်လျှောက် ခိုင်မာသောအခြေခံအုတ်မြစ်ချပြီးသည်နှင့်၊ ကျန်သီတင်းပတ် များကိုလှုပ်ဆောင်မှုအတွက်ခေါ် ဖိတ်ခြင်း တံဆိပ်ကိုအသုံးပြု၍ လုပ်ဆောင်ပါ။
4. တံဆိပ်လမ်းညွှန်ချက်များအရ သင့်နည်းပြဆရာသည် လုပ်ဆောင်မှုအဆင့်များပြီးဆုံးကြောင်း ဆုံးဖြတ်ပြီးသည်နှင့် သင့်အား အထိမ်းအမှတ်တံဆိပ်ချီးမြှင့်မည်ဖြစ်သည်။
မော်ဂျူးလ်များ
1. သင်ခန်းစာများကိုလေ့လာပါ_ ဗီဒီယိုကိုကြည့်ပါ၊ အသံကို နားထောင်ပါ၊ သို့မဟုတ် စာမူကိုဖတ်ပါ။
1. မော်ဂျူးလ်တစ်ခုစီအတွက် လေ့လာမှုလမ်းညွှန်ကို ပြီးဆုံးအောင်လေ့လာပါ။ ဤလေ့လာမှု လမ်းညွှန်များသည် အွန်လိုင်းဉာဏ်စမ်းပဟေဠိအတွက် ပြင်ဆင်ပေးလိမ့်မည်။
1. မော်ဂျူးလ်တစ်ခုစီအတွက် အွန်လိုင်းဉာဏ်စမ်းပဟေဠိကို ဖြေဆိုပါ။ ဉာဏ်စမ်းပဟေဋ္ဌိများ ကို သင်အလိုရှိသလောက် အကြိမ်များစွာ ဖြေဆိုနိုင်သော်လည်း၊ ဖြေဆိုမှုတစ်ခုစီကြားတွင် တစ်နာရီခန့် စောင့်ရပါမည်။ သင်၏အမြင့်ဆုံးရမှတ်သည် တရားဝင်အဆင့်ဖြစ်လိမ့်မည်။ အယူအဆသဘောတရားများကို ကောင်းစွာနားလည်သဘောပေါက်ကြောင်းသေချာစေရန်၊ အပတ်စဉ် ဆွေးနွေးမှုတွင်မပါဝင်မီ အနည်းဆုံး ၈၀% ရရှိဖို့ရန် အကြံပြုအပ်ပါသည်။
1. ဆွေးနွေးမှုလမ်းညွှန်ကို အသုံးပြု၍ သင့်အဖွဲ့၊ နည်းပြဆရာနှင့်အတူ အပတ်စဉ် ဆွေးနွေးမှုများ တွင် ပါဝင်ပါ။ ဤဆွေးနွေးချက်များသည် သင်ခန်းစာအကြောင်းအရာကို အပြည့်အဝနားလည်သဘောပေါက်ရန်နှင့် သင့်အသက်တာနှင့်အမှုတော်တွင် အယူအဆ သဘောတရားများကို မှန်ကန်စွာအသုံးချနိုင်စေရန်အတွက် အရေးကြီးပါသည်။ သင်ရိုး တစ်ခုစီအတွက် ဆွေးနွေးမှုသည် အနည်းဆုံး တစ်နာရီကြာဆွေးနွေးရန် အကြံပြုပါသည်။
နောက်ဆုံး စာမေးပွဲ
ဖြေဆိုခြင်းကို သင်အလိုရှိသလောက် အကြိမ်များစွာ ဖြေဆိုနိုင်သော်လည်း၊ ဖြေဆိုမှုတစ်ခုစီကြား တွင် တစ်နာရီခန့် စောင့်ရပါမည်။ သင်ခန်းစာပြီးမြောက်ရန်အတွက် သင်၏အမြင့်ဆုံးရမှတ်သည် တရားဝင်အဆင့်ဖြစ်ပြီး၊ နောက်ဆုံးစာမေးပွဲတွင် အနည်းဆုံး ၈၀% ရရှိရပါမည်။
အဆင့်များ
နောက်ဆုံးအဆင့်ကို အောက်ပါအတိုင်း တွက်ချက်မည် -
1. သင်ကြားပို့ချချက်များအပေါ် ဉာဏ်စမ်းပဟေဠိများတစ်ခုစီတိုင်းသည် အမှတ် ၃၀ တန်ဖိုးရှိ သည်။
1. သင်ကြားပို့ချချက်များအပေါ် နောက်ဆုံးစာမေးပွဲသည် အမှတ် ၁၀၀ တန်ဖိုးရှိသည်။
1. တံဆိပ်သည် သင့်အဆင့်ကို ထိခိုက်မည်မဟုတ်သော်လည်း နည်းပြဆရာ၏ ကျေနပ်မှုရှိရ မည်ဖြစ်ပြီး၊ ဖောင်ဒေးရှင်းလက်မှတ်စစ်ဆေးရေးစာရင်းတွင် ပြီးမြောက်ကြောင်း အမှတ်အသားပြုထားရပါမည်။
စုစုပေါင်းသင်ခန်းစာရမှတ် ၈၀% အထက်ကို အောင်မြင်သည်ဟု မှတ်ယူပါသည်။
------------------------------------
ဤသင်ခန်းစာအတွက် ပံ့ပိုးကူညီသူများစာရင်း (မှတ်တမ်းတင်သည့်အချိန်နှင့် သက်ဆိုင်သော အဖွဲ့အစည်း များကို ဖော်ပြထားပါသည်။)
Andrew Abernethy, Ph.D.သည် Wheaton College & Graduate School မှဓမ္မဟောင်းကျမ်း လက်ထောက်ပါမောက္ခဖြစ်သည်။
Dr. Voddie Baucham၊ Jr. သည် ဇမ်ဘီယာရှိ Africa Christian University မှ ဌာနမှူးဖြစ်သည်။
Dr. David Correa သည် Jesus Presbyterian Church ၏သင်းအုပ်ဆရာနှင့် မက္ကဆီကိုနိုင်ငံ Merida ရှိ San Pablo Presbyterian Theological Seminary မှလူငယ်ဆိုင်ရာဓမ္မအမှုတော်ဌာန၏ ဒါရိုက်တာဖြစ်သည်။
Mr. Sherif Atef Fahim သည် အီဂျစ်နိုင်ငံ Alexandria School of Theology တွင်သင်ကြားသည်။
Dr. Russell T. Fuller သည် Southern Baptist Theological Seminary မှဓမ္မဟောင်းဘာသာပြန်ဆိုခြင်း ဆိုင်ရာ ပါမောက္ခဖြစ်သည်။
Rev. Sherif Gendy သည်တတိယထောင်စုနှစ်အမှုတော်များမှ အာရပ်ဘာသာထုတ်ဝေမှုဆိုင်ရာ ဒါရိုက်တာဖြစ်သည်။
Dr. Paul R. Raabe သည် Concordia Seminary မှ Exegetical Theology ပါမောက္ခဖြစ်သည်။
Dr. Douglas Gropp သည် ဓမ္မဟောင်းကျမ်းဆိုင်ရာ ပါမောက္ခဟောင်းနှင့် Redeemer Seminary မှ တွဲဖက်ပညာရေးဌာနမှူးဖြစ်သည်။
Dr. Craig Keener သည် Asbury Theological Seminary တွင် F.M. နှင့် Ada Thompson ဓမ္မပညာ ဆိုင်ရာလေ့လာခြင်းဌာနမှူး ဖြစ်သည်။
Pastor Micah Ngussa သည် တန်ဇန်းနီးယား ကလေးကယ်ဆယ်ရေးစင်တာ၏ဒါရိုက်တာဖြစ်သည်။
Dr. Richard L. Pratt, Jr.သည် တတိယထောင်စုနှစ်အမှုတော်များ၏ ပူးတွဲတည်ထောင်သူနှင့် ကျောင်းအုပ်ဖြစ်သည်။
Dr. Larry Trotter သည် ဖလော်ရီဒါပြည်နယ် Pompano ကမ်းခြေရှိ Florida Coast Church ၏ သင်းအုပ်ဆရာ၊ Knox Theological Seminary မှ တွဲဖက်ပါမောက္ခဖြစ်ပြီး၊ မက္ကဆီကိုရှိ Mission to the World ၏ဒါရိုက်တာဟောင်းဖြစ်သည်။
Dr. Stephen J. Wellum သည် Southern Baptist Theological Seminary တွင် ခရစ်ယာန်ဓမ္မပညာ ဆိုင်ရာပါမောက္ခဖြစ်သည်။
Dr. Donald Whitney သည် သမ္မာကျမ်းစာအခြေပြုဝိညာဥ်ပိုင်းဆိုင်ရာ တွဲဖက်ပါမောက္ခနှင့် Southern Baptist Theological Seminary ရှိ School of Theology ၏ အကြီးတန်းတွဲဖက်ဌာနမှူးဖြစ်သည်။

